ཟབ་ལམ་གསང་བ་འདུས་པ་ལས༔ བསྟན་སྲུང་
མཐུ་ཆེན་ཤ་ཟ་ཧོར་མོའི་སྒྲུབ་པ་འབར་
བ་དུག་གི་མེ་ལྕེ་ཞེས་བྱ་བ་
བཞུགས་སོ༴
རྒྱལ་ཀུན་འཕྲིན་ལས་དབང་ཕྱུག་མཆོག༔ པད་འབྱུང་ཁྲོ་བོ་ལོད་ལ་འདུད༔ ཤིན་ཏུ་མ་འོངས་སྙིགས་
མའི་དུས༔ བསྟན་སྲུང་གཞན་གྱི་ནུས་པ་རྡུགས༔ བསྟན་གནས་ཆོས་འཁོར་ཉམས་པའི་ཚེ༔ སྔགས་ཀྱི་བདག་
མོ་མཐུ་མོ་ཆེ༔ ཐུགས་བསྐྱེད་དྲག་ཤུལ་བསྐྱེད་པའི་གཟུགས༔ མཐུ་དང་མངོན་ཤེས་རྫུ་འཕྲུལ་ལྡན༔ སྔགས་
ཀྱིས་མི་བཟློག་དུག་གི་མདེལ༔ དཀོར་ལ་སྙིང་ཉེ་དམ་གཙང་མ༔ ཤ་ཟ་ཧོར་མོའི་སྒྲུབ་ཐབས་བསྟན༔ དེ་ལ་
དང་པོ་དབེན་པའི་གནས༔ དམར་ཕྱོགས་གཟའ་སྐར་དུས་ཚོད་རྩུབ༔ དུར་ཁྲོད་གཡུལ་འགྱེད་ཕུང་ཤུལ་
སས༔ དཀྱིལ་འཁོར་མདའ་གང་ཨེ་ཡི་དལ༔ དགྲ་གཟུགས་ལིངྒ་སྒྲུབ་གཏོར་སོགས༔ ཚུལ་བཞིན་བཀོད་ཅིང་
དམ་འཚམས་བྱ༔ བདག་ཉིད་པདྨའི་ས་མ་ཏིས༔ ༀ་མ་ཧཱ་ཤུ་ནྱ༴ སོགས༔ ཆོས་ཐམས་ཅད་ཀྱི་
གནས་ལུགས་བདེ་བ་ཆེན་པོའི་དོན་དྲན་པར་བྱ༔ སྟོང་པའི་ངང་ལས་མདུན་
དུ་དུར་ཁྲོད་རོལ་བའི་གཞལ་མེད་ཁང་འོག་གཞི་ཁྲག་ཞག་གི་རྒྱ་མཚོ་རྦ་རླབས་
དགུང་ལ་འཕྱོ་བཿ༔ མཚམས་སུ་ལས་བྱེད་ཀྱི་ཕྲ་མེན་དང་ཤ་ཟ་མོ་མང་པོས་གར་
བྱེད་པ༔ སྟེང་ན་དུག་གི་སྤྲིན་དམར་ནག་མེ་ལྕེ་འཁྲིགས་པའི་ཀློང་དུ༔ ཐོད་
མཁར་གྲུ་གསུམ་རབ་ཏུ་འཇིགས་ཤིང་རྔམ་པའི་དབུས་ན༴ དགྲ་བགེགས་ཀྱི་
བམ་རོ་གན་རྐྱལ་དུ་འགྱེལ་བའི་སྟེང་དུ༔ བདག་ཡི་དམ་ལྷར་གསལ་བའི་
146

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བཀའ་སྲུང་གསོལ་མཆོད་ཀྱི་སྐོར།
ཝ

ཐུགས་ཀའི་ཡི་གེ་ཊཿདམར་ནག་གཅིག་འཕྲོས༔ ལྕགས་ཀྱི་སྤྱང་མོ་འཇིགས་
ཤིང་ཁ་གདངས་ཤིང་རྐན་སྒྲ་བརྡེབ་པ་སྐུ་མཚོན་ཆར་གཟེངས་ཤིང་མིག་གཉིས་
ཉི་ཟླ་ལྟར་འཚེར་བ༔ མུ་མེན་བྱི་རུ་གཡུ་ཡི་རལ་བ་ཚར་གསུམ་པ་ལ་འཕྱང་བ་
དང་༔ ངར་སྐད་ཀྱིས་འབྲུག་སྒྲ་ཟིལ་གྱིས་གནོན་ཅིང་རྔམ་སྟབས་ཀྱིས་གངས་
སེང་སྤ་བཀོང་བ་ལྟ་བུའི་སྟེང་དུ༔ བདག་ཡི་དམ་གྱི་ཐུགས་ཀའི་བྷྱོཿདམར་
ནག་གཅིག་འཕྲོས༔ དེ་ལས་འོད་ཀྱིས་དོན་གཉིས་བྱས་བཀའ་སྲུང་ཆོས་སྐྱོང་
དྲེགས་པ་ཅན་ཐམས་ཅད་ཀྱི་སྲོག་སྙིང་འཕྲོག༔ ཤ་ཟ་དང་ཕྲ་མེན་རྣམས་ཀྱི་
སྟོབས་རྩལ་བསྡུས༔ དགྲ་བགེགས་གདུག་པ་ཅན་བསམ་སྦྱོར་ངན་པ་ཐམས་
ཅད་ཚར་བཅད་ནས༔ འོད་ཟེར་ཚུར་འདུས་ཏེ་ཐུགས་སྲོག་ཡོངས་སུ་གྱུར་བ་
མཐུ་ཆེན་བསྟན་སྲུང་ཤ་ཟ་ཧོར་མོ་དམར་ནག་ཁྲོ་གཏུམ་སྲིན་མོ་ཁྲོས་པའི་
ལས་དུར་ཁྲོད་ཀྱི་མཁའ་འགྲོ་མ་ཤ་ཟ་འབུམ་གྱི་གཙོ་མོ༔ སྲོག་གཅོད་ཡོངས་
ཀྱི་རྗེ་མོ༔ སྣང་སྲིད་ཀུན་གྱི་རྒྱལ་མོ སློབ་དཔོན་པདྨའི་བཀའ་ཡི་སྲུང་མ
ཉམས་ཅན༔ སྤྱན་གསུམ་མཆེ་བ་བཞི་དང་ལྡན་པ༔ ཞལ་གདངས་ལ་ལྗགས་
འདྲིལ་བ་དབུ་སྐྲ་དམར་སེར་གྱེན་དུ་བརྫེས་ཤིང་ལྷག་མའི་ཟར་བུས་སྐུ་རྒྱབ་
ཁེབ་པ༔ ཕྱག་གཡས་སའི་གནམ་ལྕགས་ཀྱི་ཕུར་བ་ལས་ལྕགས་སྤྱང་བཅུ་གཉིས་
ཀྱི་ཚ་ཚྭ་འཕྲོས་པས་དགྲ་བོའི་སྲོག་གཅོད་པཿ ཕྱག་གཡོན་པས་ཟངས་ཀྱི་
འཕར་བ་དགུས་དགྲ་བོའི་ཁུང་ཁྲག་གཞིལ་བ༔ སྐུ་ལ་མི་ལྤགས་ཀྱི་གཡང་
གཞི་ཁྲག་འཛགས་པའི་ན་བཟའ་གསོལ་ཞིང་ཐོད་པ་དང་རུས་པའི་རྒྱན་གྱིས་རྣམ་
པར་བརྒྱན་པཿ ཞབས་གཉིས་ཕྱེད་པའི་གར་སྟབས་ཀྱིས་ཞོན་པ་ལ་ཆིབས་
147

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་བཞི་པ་རྡོ་རྗེ་རེག་བྱ་མའི་གླེགས་བམ།
པའོ༔ དེ་ཡི་གཡས་སུ་ཀླ་མོ་ཤིནྟཾ་མ་མཐིང་ནག་སྦྲུལ་ཞགས་དང་ནད་རྐྱལ་འཛིན་
པ༔ གཡུ་འབྲུག་ལ་ཆིབས་པ༔ གཡོན་དུ་བཙུན་མོ་དམར་མོ་ཕུང་བྱེད་མ་མཆོག་
ཕུར་དང་མི་སྙིང་འཛིན་པ་རྟ་གྭ་ཞུར་ལ་ཆིབས་པའོ༔ གཙོ་མོ་གསུམ་རྒྱན་དང་ཆ་
ལུགས་མཐུན་ཞིང༔
བསམ༔ བདག་གི་ཐུགས་ཀའི་འོད་ཀྱིས་དམ་ཚིག་པ་རྣམས་ཀྱི་ཐུགས་རྒྱུད་
བསྐུལ༔ དེ་རྣམས་ཀྱི་ཐུགས་ཀའི་འོད་ཟེར་འཕྲོས་པས་ནུབ་ཕྱོགས་ཨོ་རྒྱན་གྱི་
ཡུལ་ནས་ལས་བྱེད་འཇིག་རྟེན་གྱི་ཌཱ་ཀྐི་རྣམས་སྤྱན་དྲངས་བར་གྱུར༔ དྲི་གསུར་དང་
ཤ་སྣ་བསྲེགས༔ བཤུད་པ་རྐང་གླིང་རོལ་མོའི་སྒྲ་དང་བཅས༔ བྷོ་བྷྱོཿ་བྷྱོཿ་མཱ་མ་ཌཱཀྐི་ནི་ཙ་མནྜི་ཤ་
ཟ་ཧོར་མོ་ཙིཏྟ་ཧྲིང་ཧྲིང་ཛ༔ ཞེས་བརྗོད་པས་མངོན་སུམ་དུ་འོང་ངོ༔ ཐ་ཚིག་བསྒྲགས་ཤིང་འབོད་པ་ནི༔
བྷོ༔ འཇིག་རྟེན་ཁམས་ཀྱི་དབང་བྱེད་མཿ༔ ཤ་ཟ་ཧོར་མོ་མཐུ་མོ་ཆེ༔ སྔོན་ཚེ་
སློབ་དཔོན་པདྨ་ཡི༔ སྤྱན་སྔར་སྲོག་སྙིང་ཕུལ་ནས་སུ༔ དམ་བཅས་ཐ་ཚིག་མི་དྲན་
ནམཿ མཆོད་པའི་གནས་འདིར་གཤེགས་སུ་གསོལ༔ བྷོ༔ རྒྱ་གར་ཡུལ་གྱི་ཕ་
མཐའ་ན༔ ཨོ་རྒྱན་ཡུལ་གྱི་དུར་ཁྲོད་ན༔ རོ་གླིང་འབར་བའི་གནས་མཆོག་ཞེས༔
ཁྲག་མཚོ་ཁོལ་མའི་ནང་ཤེད་ནསཿ ལས་ཀྱི་དབང་གི་མཐུ་རྩལ་ཆེ༔ སྨོན་ལམ་
དབང་གིས་བསྟན་པ་བསྲུང༔ ཤ་ཟ་ཧོར་མོ་སྤུན་དགུ་པོ༔ ཐ་ཚིག་གཅིག་ཏུ་
བསྡུས་པའི་མཆེད༔ པདྨའི་གདུང་འཚོབ་རྣལ་འབྱོར་ལ༔ བརྩེ་དང་གུས་པའི་
འདུ་ཤེས་དང་༔ དགྲ་བགེགས་མངོན་སྤྱོད་ཚར་གཅོད་ཕྱིར༔ སྒྲུབ་པའི་གནས་
འདིར་གཤེགས་སུ་གསོལ༔ བྩོ་ཌཀྐི་ནི་རྒྱུགས་འཆོ་ཤ་ཟ་ཧོར་མོ་ས་མ་ཡ་ཛ
བཞུགས་གསོལ་ནི༔ བྷྱོཿ༔ ཐོད་མཁར་གྲུ་གསུམ་རྔམ་པའི་ཀློང༔ དགྲ་བགེགས་
འཁོར་སྣང་སྲིད་ཀྱི་དྲེགས་པ་ཡོངས་ཀྱིས་བསྐོར་བར་


148

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བཀའ་སྲུང་གསོལ་མཆོད་ཀྱི་སྐོར།
ཝ
བསྒྲལ་བའི་གདན་སྟེང་དུ༔ བསྟན་པ་གཉན་པོ་སྲུང་བའི་ཕྱིར༔ ཤ་ཟའི་གཙོ་
མོ་དགྱེས་པར་བཞུགས༔ ས་མ་ཡ་ཏིཥྛ་ལྷན༔ ཕྱག་འཚལ་ནི༔ ཧཱུྃ༔ རང་བཞིན་
རྣམ་དག་ཆོས་ཀྱི་དབྱིངས༔ ཕྲིན་ལས་འགྲོ་བའི་དོན་མཛད་པ༔ དྲག་ཤུལ་སྤྱོད་
པའི་མ་མོ་ལ༔ བསྟན་པ་བསྲུང་ཕྱིར་ལྷ་ཕྱག་འཚལཿ ཌཱཀྐི་ནི་ན་མོ༔ མཆོད་པ་
འབུལ་བ་ནི༔ ཧཱུྃ་བྷྱོཿ༔ རང་བཞིན་རྣམ་དག་ངང་ཉིད་ལས༔ སྒྱུ་འཕྲུལ་བཀོད་པ་
ཅིར་ཡང་འཆར༔ འདོད་དགུ་འཆར་བའི་མཆོད་སྤྲིན་གྱིས༔ ཤ་ཟ་ཧོར་མོའི་
ཐུགས་དམ་བསྐང༔ སྨན་གཏོར་སྙིང་གི་མཚན་པ་དང༔ འཆི་མེད་བདུད་རྩི་
རཀྟ་དམརཿ༔ དམ་རྫས་ལོངས་སྤྱོད་སྣ་ཚོགས་ཀྱིས༔ ཤ་ཟ་ཧོར་མོའི་ཐུགས་
དམ་བསྐང༔ དགྲ་བོའི་སྙིང་ཁྲག་ཞག་སྦུ་འཁྲུགསཿ ཛ་གད་དཔའ་བོ་མྱོས་
པའི་རྫས༔ གསེར་སྐེམས་བཏུང་བའི་རིགས་རྣམས་ཀྱིས༔ ཤ་ཟ་ཧོར་མོའི་ཐུགས་
དམ་བསྐང༔ སྤྱན་གཟིགས་དཀོར་ཆ་སྣ་ཚོགས་དང༔ དར་ཟབ་རིན་ཆེན་གོ་
ཁྲབ་སོགསཿ༔ མཁོ་དགུའི་ལོངས་སྤྱོད་ཐམས་ཅད་ཀྱིས༔ ཤ་ཟ་ཧོར་མོའི་ཐུགས་
དམ་བསྐང༔ ཁྱད་པར་རྣལ་འབྱོར་བདག་ཅག་ལ༔ བསམ་སྦྱོར་ངན་པའི་དགྲ་
བགེགས་ཀྱི༔ དོན་སྙིང་སྲོག་དབུགས་སྐྱེ་མཆེད་ཀྱིསཿ༔ ཤ་ཟ་ཧོར་མོའི་ཐུགས་
དམ་བསྐང༔ ཞིང་ཆེན་གཡང་གཞི་གཡབ་པའི་དར༔ མི་རྐང་གླིང་བུ་འབོད་
པའི་རྫ་ས༔ འདོད་ཡོན་རྣམ་ལྔ་མཐུན་རྫས་ཀྱིས༔ ཤ་ཟ་ཧོར་མོའི་ཐུགས་དམ་
བསྐང༔ ཕྱི་ནང་གསང་རྟེན་སྣ་ཚོགས་དང༔ འབོད་རྦད་བསད་པའི་འཁྲུལ་
འཁོར་དང༔ བསྲུང་བཟློག་ལས་ཀྱི་མཚོན་ཆ་ཡིསཿས༔ ཟ་ཤ་ཧོར་མོའི་ཐུགས་
དམ་བསྐང༔ འཁོར་གྱི་མཁའ་འགྲོའི་ཐུགས་དམ་བསྐང༔ སྣང་སྲིད་མ་མོའི་
149

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་བཞི་པ་རྡོ་རྗེ་རེག་བྱ་མའི་གླེགས་བམ།
ཐུགས་དམ་བསྐང༔ ལས་བྱེད་ཤ་ཟའི་ཐུགས་དམ་བསྐང༔ ལྕམ་དྲལ་དྲེགས་
པའི་ཐུགས་དམ་བསྐང༔ ཐུགས་དམ་བསྐང་ལ་ཕྲིན་ལས་མཛོད༔ དེ་ནས་འཁྲུགས་
བསྐང་ནི༑ བྷྱོཿ༔ དབྱིངས་ཀྱི་ངང་ལས་སྐུ་སྤྲུལ་མ༔ རྫོགས་པ་ཆེན་པོའི་བསྟན་
སྲུང་མཆོགཿ༔ ཨེ་ཀ་ཙ་ཏི་སྤུན་དྲུག་གི བཀའ་སྲུང་ལྷ་མོ་ལྕམ་དྲལ་བརྒྱདཿ༔
དེ་ལས་མངོན་སྤྱོད་ཤུགས་ཀྱིས་འཕྲུལ༔ མཐུ་ཆེན་ཤ་ཟའི་རྒྱལ་མོ་ཁྱོད༔ བསྙེན་
སྒྲུབ་བྱེད་པའི་རྣལ་འབྱོར་ལ༔ རྟག་ཏུ་སྲུང་སྐྱོབ་གཡེལ་མེད་མཛོད༔
སློབ་
དཔོན་ཆེན་པོའི་བཀའ་བསྒོས་བཞིན༔ ཕྲིན་ལས་རྣམ་བཞི་འབད་མེད་སྒྲུབས༔
གཡེལ་བ་འདུད་ལ་ཞུད་པ་གསོ༔ ཉམས་པ་བསྐང་ལ་འཁྲུགས་པ་སོལ༔
བདག་
ཅག་དཔོན་སློབ་གྲྭ་འཁོར་བཅསཿ བརྩེ་བའི་བཞིན་གྱིས་རབ་ཏུ་སྐྱོངསཿ༔ ཁྲོས་
པའི་གཟུགས་དེ་དགྲ་ལ་སྟོན༔ ཆོ་འཕྲུལ་དྲག་པོ་རིངས་པར་ཕོབ༔ སྣོད་བཅུད་
ཡུམ་ལྔའི་རང་བཞིན་ལ༔ མ་རྟོགས་འཁྲུལ་བའི་ཕྱོགས་རིས་སེམས༔ རང་
བཞིན་དག་པའི་ངང་དུ་བཤགས༔ སྒྲིབ་བྲལ་ཚངས་པའི་དངོས་གྲུབ་སྩོལ༔
དེ་ནས་བསྟོད་པ་ནི༔ ཧཱུྃ་བྷྱོཿ༔ མ་སྐྱེས་མི་དམིགས་ཆོས་ཀྱི་དབྱིངས༔ བསྟན་སྲུང་
དྲག་མོ་ཤ་ཟའི་གཟུགས༔ གདུག་པ་མ་ལུས་ཚར་གཅོད་མཛད༔ མཁའ་འགྲོའི་
གཙོ་མོར་ཕྱག་འཚལ་བསྟོད༔ རྫུ་འཕྲུལ་ནམ་མཁའི་མཐའ་དང་མཉམ༔ མཐུ་
རྩལ་གནམ་ལྕགས་ཐོག་དང་མཚུངས༔ མངོན་པར་ཤེས་པའི་སྲིད་གསུམ་
གཟིགས༔ སྲིད་པའི་རྒྱལ་མོར་ཕྱག་འཚལ་བསྟོད༔ ཞི་བའི་ཐུགས་རྗེ་ཕྱོགས་
རིས་མེདཿ༔ སྡང་བའི་སྲིད་གསུམ་སྲོག་རྩ་འདྲེན༔ མཆོད་ཅིང་བསྟོད་པའི་ལས་
སུ་ཁོལ༔ ལས་བྱེད་རྒྱལ་མོར་ཕྱག་འཚལ་བསྟོད༔ དག་པའི་དབྱིངས་ན་སྐུ་
150

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་བཀའ་སྲུང་གསོལ་མཆོད་ཀྱི་སྐོར།
ཕ
གསུམ་ཤརཿ འཇིག་རྟེན་ཤ་ཟའི་མ་མོ་གསུམ༔ འཁོར་དང་ཡང་འཁོར་བསམ་
མི་ཁྱབ༔ དྲེགས་བྱེད་མ་མོའི་ཚོགས་ལ་བསྟོདཿ༔ དེ་ནས་བཟླས་དམིགས་ནི༔ མ་མོའི་
ཐུགས་ཀར་རལ་གྲི་སོར་བརྒྱད་པའི་ལྟེ་བར་བྷྱོཿལ་སྔགས་ཀྱིས་བསྐོར་བ་
འོད་ཟེར་འཕྲོས་པས་ཨོ་རྒྱན་གྱི་ཡུལ་ནས་རང་འདྲ་བའི་ཤ་ཧོར་དཔག་ཏུ་མེད་
་་བ་ལས་

པ་སྤྱན་དྲངས་བས་གཉིས་སུ་མེད་པར་ཐིམཿ བདག་གི་ཡི་དམ་གྱི་ཐུགས་ཀའི་
ཧཱུཾ་ཡིག་ལས་ཧཱུྃ་ཡིག་གཉིས་པ་ཞིག་རྡོ་རྗེར་གྱུར་ཏེ་གཙོ་མོའི་དབུ་ལ་བཅིངས
བས་དམ་ཚིག་གཉན་པོ་འདའ་བའི་དབང་མེད་པར་སྲོག་ཐོབ་པར་བསམ་ལ
བསྙེན་དམིགས་བཟླ༔ བྩོ་བྷྱོཿ་བྷྱོཿ་མཱ་མ་ཌཱཀྐི་ནཱི་ཙ་མུནྟི་ཤ་ཟ་ཧོར་མོ་ཙིཏྟ་ཧྲིང་ཧྲིང་ཛཿ
དེ་ནས་ཞག་བདུན་དུ་བཟླས་པས་ཁྱི་སྤྱང་སྣ་ཚོགས་འཁྲབ་པ་དང་༔ བུད་མེད་དམར་མོ་འདུ་བ་དང་༔ ཚོགས་
འདུས་དང་༔ རྒྱ་སྲང་སུམ་མདོར་སླེབས་པ་དང་༔ གྲོང་ཁྱེར་མང་པོའི་དཀྱིལ་དུ་ཞུགས་པ་དང་༔ མཛའ་གྲོགས་
ཀྱི་བུད་མེད་བྱུང་ན་སྙིང་ཉེ་བའི་རྟགས་ཡིན་ལ ཟས་ནོར་སོགས་སྦྱིན་པ་རྨིས་ན་དངོས་གྲུབ་སྟེར༔ བྲན་བྱེད་ན་
ལས་སུ་ཁོལཿ རང་ལས་ཆེ་ན་དབང་དུ་མ་ཆུན་པ་ཡིན་པས་ཏིང་འཛིན་དང་སྔགས་ཀྱིས་གཟིར༔ བུད་མེད་
ངུ་བ་སོགས་སྙིང་མི་བདེ་བ་བྱུང་ན་འཁྲུགས་པའི་ལྟས་ཡིན་པས་བསྐང་བཤགས་ལ་བརྩོན༔ བླ་མ་མཆེད་
གྲོགས་ལ་ཚོགས་དང་བརྔན་པ་འབུལཿལ༔ དེ་སོགས་འབོད་པའི་རྟགས་ཅི་རིགས་འབྱུང་ངོ་༔ དེ་ནས་དགྲ་ལ་
ཆད་པ་ནི༔ བྷོ་མ་མོ་ཌཀྐི་ནཱི་རྒྱུགས་ཆོ་ཙ་མུན་ཏྲི་ཤ་ཟ་ཧོར་མོ་དགྲ་ལ་རྒྱུགས་རྒྱུགསཿ
བྲིང་བྲིང་༔ ཤཾ་ཤཾ༔ ཡཾ་ཡཾ༔ ཁྱེར་ཁྱེར༔ བྩོ་བྷྱོཿ༔ དགྲ་བོའི་སྲོག་ལ་རྦད་རྦད༔ དེ་ལྟར་
ཞག་བདུན་དུ་བཟླས་པས་རྔོན་བྱེད་པ་རྒྱ་འཛུགས་པཿ དམག་དང་མི་མང་མཚོན་ཆ་སྣ་ཚོགས་དང༔ བུད་མེད་
དམར་མོ་གདོང་དང་ལག་པ་ཁྲག་བྱུགས་པའི་རྟགས་བྱུང་ན་ལས་མྱུར་བར་འགྱུར་རོཿ༔ བསད་པའི་སྔགས་ནི༔
བྩོ་བྷྱོཿ༔ མ་མོ་ཌཱཀྐི་ནཱི་རྒྱུགས་ཆོ་ཙ་མུན་ཏྲི་ཤ་ཟ་ཧོར་མོ་ཆེ་གེ་མོའི་སྲོག་ལ་ཨེ་
151

ཨ་པཾ་གཏེར་ཆེན་ཨོ་རྒྱན་ཕྲིན་ལས་གླིང་པའི་ཟབ་གཏེར་གསུང་འབུམ་ལས་པོད་བཅུ་བཞི་པ་རྡོ་རྗེ་རེག་བྱ་མའི་གླེགས་བམ།
ཧུར་ཐུམ་ཛཿ རྀ་ཏྲི་ཤ་ཏུཾ་རྦད་སོདཿ༔ སྙིང་རྩ་ལ་ཆོད་ཆོདཿ༔ སྲོག་རྩ་ལ་ཆོད་ཆོདཿ
དབུགས་སྲོག་ལ་ཐུམ་རིལ་ཛཿ མཱ་ར་ཡ་རྦད་སོདཿ༔ ཡཾ་ཡཾ་དགྲ་བོའི་སྲོག་ལ་རྦད༔
ཞུར་ཞུར་དགྲ་བོའི་སྲོག་ལ་རྦད༔ ཆུམ་ཆུམ་དགྲ་བོའི་སྲོག་ལ་རྦད༔ མཱ་ར་ཡ་
སོད་སོདཿ ཙ་མུནྜི་ཡ་ཡ་ཁས་ཁས་རྒྱུགས་རྒྱུགས་སོད་སོད༔ དེ་ལྟར་ཞག་བདུན་
དུ་བཟླས་པསཿ ཤིང་གཅོད་པཿ བྲག་བཤིགསཿ ཡུལ་ལ་མེ་གཏོང་བ༔ ཆུ་ལ་གྲུ་འཛུགས་པ་སོགས་རྟགས་
མཚན་སྣ་ཚོགས་དང་༔ ཁྱད་པར་དུ་ཤ་ཁྲག་དོན་སྙིང་རློན་པ་བྱུང་ན་ཅུང་ཟད་འགྱང༔ བཙོས་དང་རུལ་བ་
བྱུང་ན་ཟླ་ཞག་ཆ་ཤས་ལས་མི་འགྱང་༔ དོན་སྙིང་སྐམ་པོ་བྱུང་ན་ངེས་པར་མྱུར་དུ་སོདཿ༔ ལྤགས་མཉེ་པས་དུས་
ལས་ཟིན་པར་འགྱུར་རོ༔ མ་མོའི་སྲོག་སྔགས་ལས་རྦད་སྔགས་གཉན༔ དེ་ལས་གསོད་པ་སྤུ་གྲི་ཟངས་དམར་
འདུག་པས་འདི་ཤིན་ཏུ་ཟབ་པོ༔ གར་ཐོད་ཐོད་དུ་བྱས་ན་རང་ལ་སྡིག་པས་མཚན་ལྡན་བླ་མའི་སྐུ་དགྲ་དང་༔
སངས་རྒྱས་བསྟན་པའི་སྤྱི་དགྲ༔ སྐྱེ་འགྲོ་ཡོངས་ཀྱི་བདེ་སྐྱིད་འཕྲོག་པ་སོགས་ལ་ལས་སྦྱོར་བྱའོ༔ གཞན་ལ་
གསང་སྟེ་རང་གིས་ཉམས་སུ་བླང་ན་བྱིན་རླབས་ཀྱི་ཚན་ཁ་ཤིན་ཏུ་མྱུར་རོ༔ ཟླ་བ་གསུམ་དུ་མི་དང་གཏམ་
མ་འདྲེས་པར་སྒྲུབ་ན